गीतम्-वाद्यम्-नृत्यम् का होगा अद्भुत मिलन
फागराग-रागफाग का आयोजन नौ मार्च की शाम आड्रे हाउस परिसर के मुक्ताकाश मंच पर होगा। इस आयोजन में गीतम, वाद्यम, नृत्यम तीनों का मेल होगा। शास्त्रीय संगीत से आयोजन शुरू होकर प्योर फोक तक का सफर होगा। आयोजन में भाग लेने के लिए आईआईटी मुंबई से पढ़ाई करने के बाद जुबान बैंड चलाने वाले मशहूर गिटारिस्ट कविश सेठ, सुप्रसिद्ध युवा मोहनवीणा वादक राघवेंद्र कुमार, बांसुरी वादक ओंकारेश्वर, तबला वादक मंटा कुमार जैसे कलाकार रहे हैं। हुड़कावादक गायक नर्तक नंदलाल राम की पूरी टीम भी रही है। नंदलाल राम मशहूर हुड़कावादक हैं। लुप्तप्राय लोकवाद्य यंत्र हुड़का के वे दुर्लभ वादक माने जाते हैं। इन सभी कलाकारों के संग प्रसिद्ध लोक गायिका चंदन तिवारी फ्यूजन गायन करेंगी। मोहनवीणा, गिटार, बांसुरी और हुड़का के संगत में उनका अपनी पूरी टीम के संग विशिष्ट फागराग गायन होगा। स्थानीय कलाकारों में विपुल नायक अपनी टीम के संग और विशेष तौर पर रांची वीमेंस कॉलेज की छात्राओं के संग फाग गीतों के लाइव फरफॉर्मेंस पर सामूहिक नृत्य की प्रस्तुति करेंगे। साथ ही मंजीत सिंह संधु द्वारा फाग गीतों की व्याख्या भी की जाएगी। यह आयोजन लोकराग की ओर से हो रहा है। लोकराग के अध्यक्ष दिनेश सिंह ने बताया कि इस बार आयोजन में होली के साझी तहजीब के जो राग-रंग रहे हैं, उसे ही केंद्र में रखा गया है। हम इसके जरिए उसे ही केंद्र में रखेंगे।
hin_Deva hin_Deva